ბო დიდლი
ელას მაკდენიელი (დ. ელას ოთა ბეიტსი, დ. 30 დეკემბერი, 1928 — გ. 2 ივნისი, 2008) უფრო მეტად ცნობილი, როგორც ბო დიდლი (ინგლ. Bo Diddley) — ამერიკელი მომღერალი, გიტარისტი, სიმღერების ავტორი და მუსიკალური პროდიუსერი, რომელმაც მნიშვნელოვანი როლი ითამაშა ბლუზიდან როკ-ენ-როლზე გადასვლაში. გავლენა იქონია მრავალ შემსრულებელზე, რომელთა შორის იყვნენ ელვის პრესლი, The Beatles, როლინგ სტოუნზი და The Clash-ზე. დიდლის მიერ აფრიკული რიტმების და საკუთარი რიტმის გამოყენება იქცა ჰიპ-ჰოპის, როკის და პოპის საფუძვლად. იგი შეყვანილია როკ-ენ-როლის დიდების დარბაზში და რიტმ-ენდ-ბლუზის ფონდისგან მიღებული აქვს ჯილდო ცხოვრებისეული დამსახურებებისთვის, ისევე, როგორც გრემის ჯილდო. დიდლის აგრეთვე აღნიშნავენ მისი ტექნიკური ნოვატორული ხერხებისა და გამორჩეული მართკუთხედი გიტარისთვის.